**PRÍSLUŠNOSTI POKRAJINSKÉHO SEKRETARIÁTU KULTÚRY, VEREJNÉHO INFORMOVANIA A STYKOV S NÁBOŽENSKÝMI SPOLOČENSTVAMI V OBLASTI ČINNOSTI ZÁKLADÍN, NADÁCIÍ A FONDOV**

Pokrajinský sekretariát kultúry, verejného informovania a stykov s náboženskými spoločenstvami vykonáva na území Autonómnej pokrajiny Vojvodiny tieto úkony:

1. **Vydáva rozhodnutia o registrácii nadácií, fondov a základín**, ktorých sídlo je na území AP Vojvodiny a ktorých zakladateľkou alebo spoluzakladateľkou je Autonómna pokrajina Vojvodina, resp. jednotka lokálnej samosprávy na území APV a vykonáva zápis založenia do registra,

2. **Vydáva rozhodnutia o zmenách údajov nadácií, fondov a základín**, ktorých zakladateľkou alebo spoluzakladateľkou je APV, resp. jednotka lokálnej samosprávy na území APV, a zapisuje tieto zmeny do registra,

3. **Vydáva potvrdenia o zápise do Registra nadácií, fondov a základín** na území AP Vojvodiny, ktorých zakladateľkou alebo spoluzakladateľkou je Autonómna pokrajina Vojvodina, resp. jednotka lokálnej samosprávy,

4. **Vydáva rozhodnutia o výmaze z Registra nadácií, fondov a základín**, ktorých zakladateľkou alebo spoluzakladateľkou je APV, resp. jednotka lokálnej samosprávy na území APV,

5. **Vydáva potvrdenia základinám** založeným jednou alebo viacerými práceschopnými domácimi alebo zahraničnými fyzickými alebo právnickými osobami na území APV, ktorých majetok je menší ako zákonom predpísaný, že je základný majetok základiny postačujúci na dosiahnutie cieľov, na ktoré sa zakladá,

6. **Vynáša rozhodnutie o odňatí činnosti** tých základín, fondov a nadácií z územia APV, ak tieto základiny, fondy a nadácie konajú v rozpore s právnym poriadkom.